**Menumbok** ialah sebuah daerah kecil dalam daerah Kuala Penyu, Sabah, Malaysia yang juga merupakan satu daripada tiga bahagian pentadbiran dalam daerah Kuala Penyu. Bandar ini juga ditadbir sebagai sebuah daerah kecil dalam bidang kuasa daerah Kuala Penyu. Terdapat sebuah pelabuhan kecil di negeri Sabah, yang berfungsi sebagai pintu masuk utama ke Labuan dari tanah besar.

Sejarah
-------

Pejabat Daerah kecil Menumbok 
**Asal usul nama menumbok**

Menurut cerita orang-orang tua yang terdahulu, daerah ini mempunyai dua legenda yang tersendiri yang sukar untuk dipercayai namun hakikatnya adalah diterima pakai oleh orang-orang kampung di sini. Kisah yang pertama menceritakan bahawa nama daerah ini berpunca daripada seekor ikan besar yang mati terdampar di perkampungan ini iaitu sejenis ikan *menumbok*. Kisah yang keduanya pula menceritakan keadaan air sungai dari Sungai Padas Damit yang mengalir deras menuju ke muara bertembung dengan air laut dari air laut ketika air pasang bertepatan di perkampungan ini iaitu di Menumbok. Dengan gelaran ini, maka disebut-sebut sehingga sekarang Menumbok.

Geografi
--------

Daerah Kecil Menumbok mempunyai keluasan 74 batu persegi atau 19,165 hektar dan terletak di barat daya negeri Sabah, iaitu di Bahagian Pedalaman dalam Daerah Kuala Penyu. Daerah ini terletak hampir 165 km dari Kota Kinabalu. Ia juga berhadapan dengan Pulau Labuan dan oleh sebab inilah ia dikenali sebagai pintu masuk ke tanah besar Negeri Sabah. Daerah ini dihubungkan melalui jalan raya dengan Kuala Penyu yang sejauh 47 km dan juga dengan Beaufort yang sejauh 65 km.

Daerah Kecil Menumbok mempunyai tanah rata, tanah berbukit-bukau dan kawasan paya. Kawasan berbukit-bukau dengan paras ketinggian antara 100 – 500 kaki ditumbuhi dengan hutan muda dan hutan semak di samping tanaman getah yang terletak di bahagian barat. Sebahagian besar kawasan menghala ke timur ialah paya yang dipenuhi dengan hutan bakau dan nipah. Terdapat dua batang sungai iaitu Sungai Klias dan Sungai Padas Damit mengalir menghala ke Laut Cina Selatan. Di muara Sungai Klias terletaknya Pekan Menumbok.

### Pentadbiran

Kawasan Parlimen : P.177 Beaufort

Kawasan DUN : DUN N.26 Kuala Penyu

JKDB : 1 orang

JKKK : 21 orang

#### Pentadbiran Mukim

##### Mukim Mempakul

1. Kampung Mempakul
2. Pekan Menumbok
3. Kampung Laut Menumbok
4. Kampung Darat Menumbok
5. Kampung Bukit Nuri
6. Kampung Peringan
7. Kampung Sarap / Siampak

##### Mukim Tanjung Aru

1. Kampung Tanjung Aru
2. Kampung Sangkabok
3. Kampung Lambidan
4. Kampung Melikai
5. Kampung Manggis / Golong-Golongan
6. Kampung Jungkun
7. Kampung Jagus

##### Mukim Kilugus

1. Kampung Kilugus
2. Kampung Siaun
3. Kampung Sinapokan
4. Kampung Matadan
5. Kampung Kelampun
6. Kampung Kepayan Skim
7. Kampung Batu Linting

Demografi
---------

Penduduk Daerah Kecil ini terdiri daripada berbilang bangsa dan kepercayaan agama. Untuk menjamin kepentingan beragama di daerah kecil ini, banyak masjid, surau gereja dan tokong telah dibina. Berikut ialah senarai masjid, surau, gereja dan tokong di Daerah Kecil Menumbok.

### Masjid dan surau

1. Masjid Pekan Menumbok
2. Masjid Kg. Mempakul
3. Surau Kg. Darat Menumbok
4. Surau Kg. Laut
5. Surau Kg. Sekalong
6. Surau Kg. Bukit Nuri
7. Surau Kg. Peringan
8. Surau Kg. Melikai
9. Surau Kg. Sarap/Siampak
10. Surau Kg. Manggis
11. Surau Kg. Jungkon
12. Surau Kg. Sinapokan
13. Surau Kg. Kilugus
14. Surau Kg. Kepayan Skim
15. Surau Kg. Lambidan
16. Surau Kg. Jagus
17. Surau Kg. Sangkabok
18. Surau Kg. Tanjung Aru
19. Surau Kg. Siaun
20. Surau Kg. Gulung-Gulungan

### Gereja

1. Chapel St. Ambrose, Kg. Padang Golf
2. Chapel St. Thomas, Kg. Kelampun
3. Chapel Kg. Batu Linting

= Tokong
--------

1. Tokong Cina, Pekan Menumbok.

Lihat juga
----------

* Jambatan Labuan-Menumbok

Pautan luar
-----------

* Pejabat Daerah Kecil Menumbok, Kuala Penyu